b'\n_START_ARTICLE_\nLipan\n_START_SECTION_\nOpis\n_START_PARAGRAPH_\nLipan je za postrvi precej nezna\xc4\x8dilna riba. Ima mo\xc4\x8dno splo\xc5\xa1\xc4\x8den trup in izbo\xc4\x8den hrbet z zna\xc4\x8dilno, mavri\xc4\x8dno obarvano, dolgo in visoko hrbtno plavutjo. Glava lipanov je majhna z majhnimi nadstojnimi usti, ki imajo mehke ustnice. Telo je oran\xc5\xbeno srebrne barve, pokrito pa je z dokaj velikimi luskami, ki so razporejene v ravnih vrstah. Po sprednjem delu telesa ima lipan razporejene manj\xc5\xa1e in manj kontrastne pike. Hrbet teh rib je zelenkasto rjave barve, trebuh pa srebrno rumen._NEWLINE_Povpre\xc4\x8dno lipani zrasteje med 25 in 35\xc2\xa0cm, izjemoma pa lahko dose\xc5\xbeejo tudi do 63\xc2\xa0cm in 6,7\xc2\xa0kg. Spolno dozorijo v tretjem ali \xc4\x8detrtem letu starosti, drstijo pa se marca in aprila na prodnatnem dnu. Samec z repno plavutjo skoplje v pesek jamico, kamor samica odlo\xc5\xbei od 3.000 do 6.000, izjemoma pa tudi do 10.000 iker._NEWLINE_Osnovna hrana lipanov so vodne \xc5\xbeu\xc5\xbeelke in \xc5\xbeu\xc5\xbeelke, ki jih pobira z vodne povr\xc5\xa1ine, pa tudi razni talni nevreten\xc4\x8darji, ikrami in zarodom drugih rib.\n_START_SECTION_\nRaz\xc5\xa1irjenost in uporabnost\n_START_PARAGRAPH_\nLipan \xc5\xbeivi v \xc4\x8distih in hladnih delih rek, kjer je tok hiter, najdeno pa ga tudi v hladnih gorskih jezerih, kjer poleti temperatura vode ne prese\xc5\xbee 20\xc2\xa0\xc2\xb0C. V vodi mora biti tudi dovolj kisika, da bi v njej lipani uspevali. Po lipanu se imenuje tudi pas rek, ki se za\xc4\x8dne po postrvjem pasu._NEWLINE_Raz\xc5\xa1irjen je v Angliji, ju\xc5\xbeni Skandinaviji, v rekah, ki se izlivajo v Severno morje, v zgornjih pritokih Volge. V osrednji Evropi je raz\xc5\xa1irjen v nekaterih rekah v Franciji, Nem\xc4\x8diji, severni Italiji in v nekaterih rekah donavskega pore\xc4\x8dja._NEWLINE_V Sloveniji ga je najti v zgornjem toku skoraj vseh rek, v zadnjih desetletjih je izginil le iz Mure._NEWLINE_Edini razlog za dokaj stabilno populacijo lipanov je mno\xc5\xbei\xc4\x8dno vlaganje mladic, ki jih vzgajajo v ribogojnicah nazaj v reke. V naravnem okolju ga najbolj ogro\xc5\xbea prisotnost Kormorana, pred katerim se lipan ne zna skriti, poleg tega pa \xc5\xa1e onesna\xc5\xbeevanje in regulacija vodotokov._NEWLINE_Je izjemno zanimiva riba za \xc5\xa1portni ribolov, \xc5\xa1e posebej za muharjenje, povsod, kjer je dovoljen lov nanj pa je zavarovan z lovopustom, najmanj\xc5\xa1o lovno mero, na\xc4\x8dinom ribolova in omejenim \xc5\xa1tevilom ujetih rib.'